钦定古今图书集成/理学汇编/文学典/第061卷 > 汪台符
## 钦定古今图书集成/理学汇编/文学典/第061卷 > 汪台符

按马令《南唐书》本传：“台符，歙州人也。能文章，通古今，
有王佐才。闻烈祖移镇金陵，台符上书，陈民间利害
十馀条，大率以富国阜民为务。烈祖善之。而宋齐丘
疾其才高，屡为诋訾，台符由是不平。齐丘始字超回，
台符贻书诮之曰：‘闻足下齐大圣，以为名，超亚圣，以
称字’。齐丘大惭，改字子嵩。因使亲信诱台符乘舟痛”
饮，推沉石城蚵蚾矶下。昇元中，限民田物畜高下为
三等，科其均输，以为定制。又使民入米请盐，货“鬻有
征税，舟行有力胜。”皆用台符之言。